Ці зможа свет ацаніць цуды Каложы? | Беларусь и белорусы: новости и аналитика | DW | 24.02.2008\nЦі зможа свет ацаніць цуды Каложы?\nУвесну распачынаецца рэканструкцыя сімвала Гародні – Каложскай царквы. Ад яе выніку залежыць, ці зможа адзін з двух самых старажытных храмаў Беларусі быць унесеным у Спіс помнікаў сусветнай спадчыны ЮНЕСКА.\nПраект глабальнай рэканструкцыі Барыса-Глебскай (ці Каложскай) царквы распрацаваны. Але ён, як паведамілі ў Міністэрстве культуры,\n“Пакуль што не ўзгоднены. Існуе патрэба ў дробязнай дапрацоўцы дакумента”.\nАдказнасць вялікая: калі міжнародныя эксперты знойдуць нават самыя нязначныя парушэнні ў часе рэканструкцыі, Каложа застанецца па-за спісам сусветна вядомых дастапомнасцей.\nХрам набудзе праваслаўны твар\n“Вакол Каложскай царквы сёння вельмі вялікія спрэчкі. Некаторыя прапаноўваюць яе аднавіць у вобразе XII стагоддзя, якога ніхто з нас не ведае. І па крайняй меры, пачынаючы з XIII стагоддзя, ніхто не ведае, якой была Каложа", - гаворыць прадстаўнік Міністэрства культуры Ігар Чарняўскі.\nПа вышыні Каложа захавала “родныя” сцены толькі на дзве траціны. Якімі былі сутарэнні і купал, невядома. Паўднёвая сцяна ў XIX стагоддзі абрынулася ў Нёман. Згодна з існуючым праектам рэканструкцыі, замест драўлянага “лапіка”, які замяніў гэты рог царквы, паявіцца канструкцыя з сучаснай плінфы - плоскай цэглы, якую вырабляюць у Ваўкавыску. “Барабан” асігнатуры на даху заменяць купалам.\n“Навуковы кіраўнік Генадзь Лаўрэцкі прапанаваў, як мне здаецца, даволі арыгінальную форму рэканструкцыі з улікам фіксацыі XIX стагоддзя”, - падсумоўвае Ігар Чарняўскі.\nГісторык Алесь Краўцэвіч пісаў па Каложы дыпломную работу, працаваў тут на раскопках. У гэтым храме ён вянчаўся. Тут хрысціў сваіх дзяцей. Гісторык не ўхваляе маючыя адбыцца пераўтварэнні:\n“Так званыя рэстаўратары пры актыўным удзеле праваслаўнай царквы хочуць яе аднавіць. Пабудаваць “цыбуліны”, купалы адбудаваць. І вось гэта самая вялікая пагроза для Гародні. Таму што такіх помнікаў у краіне няма. Яго могуць проста знішчыць”.\nДагэтуль Бог бараніў\nПа меркаванні Алеся Краўцэвіча, царкву стагоддзямі ратавала тое, што яна месціцца на ўскрайку горада.\n“Помнікі XII стагоддзя не ўспрымаюцца без сувязі з ландшафтам. І тут няма транспарту. Сюды людзі калі прыходзяць, дык прыходзяць да царквы спецыяльна”, - гаворыць Алесь.\nГлыбіня падмурку Каложы ўсяго адзін метр. У глебе тут трапляюцца плямы крэйды, якая мае ўласцівасць растварацца ў часе дажджоў. Але калі адна сцяна абрынулася ў Нёман, царква засталася стаяць. Будаўнікі лічаць: гэта заслуга дойлідаў. Вернікі ж прыпісваюць цуд абразу Каложскай Божай Маці, які знік у часе першай сусветнай вайны.\nПасля таго храму, што вісеў над безданню, засталося разлічваць толькі на сучасныя тэхналогіі. Цяпер Каложа стаіць трывала: 20 жалезабетонных паляў трымаюць падпорную пляцоўку, а схіл “абгорнуты” бетонным поясам.\nЗдалёк фасады Каложы падаюцца інкруставанымі “крыжаванкамі” з каштоўных каменяў. Насамрэч гэта зіхацяць вясёлкавымі колерамі ўмураваныя ў сцены керамічныя пліткі – маёліка.\n“Такога нідзе няма ва Усходняй Еўропе. Спецыяльна прадуманая кампазіцыя. Камяні спецыяльна шліфаваныя і падабраныя па каляровай гаме. Каля гэтай сцяны, сапраўды, ёсць нейкае біялагічнае поле. Калі пасядзець там, гэта супакойвае адназначна”, - сцвярджае Алесь Краўцэвіч.\nУ сценах храма не злічыць маленькіх і вузкіх адтулiн. Яны пашыраюцца ў вялiкiя i шырокiя гліняныя гаршкi, умураваныя ў плінфу.\n“І нават самы ціхі шэпт у адным канцы выдатна чуваць у другім. Няма ніякага разбіву эха. Неверагодна, адкуль яны ведалі тыя законы акустыкі?!”, - дзівіцца здольнасцям старажытных майстроў Краўцэвіч.\nАд будаўнікоў, якія праз некалькі месяцаў прыйдуць да Каложы, залежыць, ці зможа свет ацаніць гэтыя цуды.\nПостоянная ссылка http://p.dw.com/p/DCZZ


Андрэа Рыгоні: Парламенцкія выбары стануць важным этапам на шляху нармалізацыі адносінаў Беларусі з ЕС і Саветам Еўропы | Народная Воля\nАндрэа Рыгоні: Парламенцкія выбары стануць важным этапам на шляху нармалізацыі адносінаў Беларусі з ЕС і Саветам Еўропы\nЗаявіў аб гэтым дакладчык па Беларусі Парламенцкай асамблеі Савета Еўропы (ПАСЕ) Андрэа Рыгоні, выступаючы 18 мая ў Мінску на пасяджэнні круглага стала “Стандарты правядзення выбараў і ўдасканаленне выбарчага працэсу ў Рэспубліцы Беларусь”.\nМерапрыемства, паведамляе БелаПАН, арганізаванае ПАСЕ сумесна з Нацыянальным сходам Беларусі.\n“Палепшыць заканадаўства і практыку правядзення выбараў — значыць павысіць узровень дэмакратыі ў краіне. У нас адна мэта — каб у Беларусі прайшлі дэмакратычныя і свабодныя выбары”, — падкрэсліў Рыгоні.\nЁн адзначыў: падчас круглага стала бакі хацелі б абмеркаваць тое, што “добра працавала на прэзідэнцкіх выбарах 2015 года”, а таксама “паглядзець, калі працэс даў праломы, якія можна залатаць”.\nПры гэтым дакладчык лічыць, што прадстаўнікоў Беларусі неабходна запрашаць на ўсе мерапрыемствы ПАСЕ, якія тычацца выбарнай тэматыка. “З часам Беларусь павінна ўвайсці ў ПАСЕ”, — сказаў Рыгоні.\nПаводле яго слоў, для нармальнага функцыянавання парламента неабходныя два бакі — большасць і апазіцыя. Парламент павінен быць “саюзам глыбакадумных людзей, якія гатовыя да дыскусіі”, заявіў дакладчык.\nРыгоні перакананы, што пакрокавае збліжэнне Страсбурга і Мінска, дыялог не маюць альтэрнатывы. “Гэта адзіны шлях росту еўрапейскіх стандартаў у Беларусі”, — падкрэсліў палітык.\nУ сваю чаргу начальнік аддзела па дэмакратыі і назіранні за выбарамі Еўрапейскай службы знешніх сувязяў Эмануэль Жафрэ выказаў надзею на тое, што парламенцкія выбары стануць “новай вяхой у працэсе дэмакратызацыі Беларусі”. Сам ход выбараў, а таксама прадстаўніцтва палітычных партый у парламенце будуць важнымі аспектамі пры ацэнцы іх вынікаў, дадаў ён.\nПаводле слоў Жафрэ, структурных рэформаў да гэтых выбараў чакаць складана, “але пэўных поспехаў можна дамагчыся і рэгуляцыйным шляхам”.\nДля кіраўніка дэлегацыі Еўрапарламента па сувязях з Беларуссю Богдана Здраеўскі “жаданне беларускага боку мяняцца з’яўляецца сігналам”. “Гэта можа палепшыць адносіны Беларусі і ЕС”, — лічыць польскі дэпутат.\nПарламенцкія выбары ў Беларусі павінны прайсці 11 верасня.


Канвертаваць Bitcoin Gold (BTG) і EOSes (EOS) : Калькулятар абменнага курсу\nBitcoin Gold (BTG) і EOS (EOS) Курс валют пераўтварэнні калькулятар\nГэта Bitcoin Gold і EOS пераўтваральнік да цяперашняга часу з абменнымі курсамі з 17 верасень 2019.\nКалі ласка, увядзіце суму, якую ў полі злева ад Bitcoin Gold. Выкарыстоўвайце "абмен валют", каб зрабіць EOS валюты па змаўчанні. Націсніце на EOSes або Bitcoin Gold канвертаваць паміж гэтай валютай і ўсімі іншымі валютамі.\nThe Bitcoin Gold гэта валюта, у ні ў адной краіне. The EOS гэта валюта, у ні ў адной краіне. Сімвал BTG можа быць запісаная BTG. Сімвал EOS можа быць запісаная EOS. Абменнага курсу the Bitcoin Gold Апошняе абнаўленне 17 верасень 2019 ад coinmarketcap.com. Абменнага курсу the EOS Апошняе абнаўленне 17 верасень 2019 ад coinmarketcap.com. BTG каэфіцыент мае 12 ўважаецца лічбаў. EOS каэфіцыент мае 12 ўважаецца лічбаў.